**«ԹԵՅՍԹԻ ԳՐՈՒՊ» ՍՊԸ-Ի ՏՆՕՐԵՆ ՊԱՐՈՆ Վ. ԱԲԳԱՐՅԱՆԻՆ**

(ք Երևան,Մալաթիա-Սեբաստիա, Ադմիրալ Իսակովի փ. 50, 3 շ./ 39

Էլ․փոստ [tastygroup1@mail.ru](mailto:tastygroup1@mail.ru) )

**Հարգելի՛ պարոն Աբգարյան,**

ՀՀ աշխատանքի և սոցիալական հարցերի նախարարության /այսուհետ՝ Նախարարություն/ ենթակայության պետական ոչ առևտրային կազմակերպությունների 2023 թվականի կարիքների համար սննդամթերքի ձեռքբերման նպատակով կրկին վերահայտարարված թիվ «ԱՍՀՆ-ՊՈԱԿ-ԷԱՃԱՊՁԲ-23/8-ԵԽ-5» ծածկագրով գնման ընթացակարգի «Միս տավարի ոսկրոտ» չափաբաժնի մասով ընտրված մասնակից է ճանաչվել «[ԹԵՅՍՏԻ ԳՐՈՒՊ»](https://eauction.armeps.am/hy/procurer/bo_details/tid/21002/code/---23/id/349906/) ՍՊԸ-ն, որպես գնման ընթացակարգի պայմանները բավարարող մասնակից:

Համաձայն «Գնումների մասին» ՀՀ օրենքի 15-րդ հոդվածի 6-րդ մասի 2023 թվականի մայիսի 25-ին ընկերության հետ կնքվել է թիվ «ԱՍՀՆ-ՊՈԱԿ-ԷԱՃԱՊՁԲ-23/8-ԵԽ-5-1» ծածկագրով պայմանագիր /այսուհետ՝ Պայմանագիր/։

«[ԹԵՅՍՏԻ ԳՐՈՒՊ» ՍՊԸ](https://eauction.armeps.am/hy/procurer/bo_details/tid/21002/code/---23/id/349906/) [-ն](https://eauction.armeps.am/hy/dms/specification/bid_id/215277) հայտերով, հրավերներով սահմանված կարգով ներկայացրել է հայտի ապահովում կանխիկ փողի ձևով՝ 2 268 585 /երկու միլիոն երկու հարյուր վաթսունութ հազար հինգ հարյուր ութսունհինգ/ ՀՀ դրամի չափով, փոխանցված Կենտրոնական գանձապետարանում լիազորված մարմնի անվամբ բացված «900008000466» գանձապետական հաշվին։

***Հաշվի առնելով ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 1-ին ենթակետի «գ» և 17-րդ ենթակետի «բ» պարբերությունների պահանջները և Պայմանագրի 8.15-րդ կետը***, եթե պայմանագրի կատարման համար հատկացված ֆինանսական միջոցների չափը գերազանցում է գնումների բազային միավորի քսանհինգապատիկը /25 մլն**.**  ՀՀ դրամ/, ապա Գնորդի /Նախարարություն/ կողմից համաձայնագիր կկնքվի, եթե Վաճառողի /«[ԹԵՅՍՏԻ ԳՐՈՒՊ» ՍՊԸ](https://eauction.armeps.am/hy/procurer/bo_details/tid/21002/code/---23/id/349906/)/ կողմից տուժանքի ձևով ներկայացված որակավորման և պայմանագրի ապահովումները փոխարինվում են երաշխիքով կամ կանխիկ փողով։ Ընդ որում, Վաճառողը համաձայնագիրը կնքում, իսկ տուժանքի ձևով ներկայացված որակավորման և պայմանագրի ապահովումների փոխարինման դեպքում նաև նոր ապահովները Գնորդին ներկայացնում է համաձայնագիր կնքելու ծանուցումը ստանալու օրվանից տասնհինգ աշխատանքային օրվա ընթացքում։ Հակառակ դեպքում պայմանագիրը Գնորդի կողմից միակողմանիորեն լուծվում է:

2023 թվականի մայիսի 29-ին «[ԹԵՅՍՏԻ ԳՐՈՒՊ» ՍՊԸ](https://eauction.armeps.am/hy/procurer/bo_details/tid/21002/code/---23/id/349906/)-ին ներկայացվել են պայմանագրին կից կնքվելիք համաձայնագրերի նախագծեր՝ սահմանված ժամկետում /տասնհինգ աշխատանքային օր/ հաստատելու և երաշխիքների հետ միասին,  թղթային տարբերակով Նախարարություն ներկայացնելու նպատակով, սակայն վերջինիս կողմից սահմանված ժամկետում համաձայնագրերը չեն ստորագրվել և երաշխիքների հետ միասին չեն ներկայացվել:

***Հիմք ընդունելով «Գնումների մասին» ՀՀ օրենքի 32-րդ հոդվածի 2-րդ կետի 1-ին և «ԱՍՀՆ-ՊՈԱԿ-ԷԱՃԱՊՁԲ-23/8-ԵԽ-5» ծածկագրով գնման ընթացակարգի հրավերի 7.3 կետի 1-ին ենթակետերի պահանջները՝*** մասնակիցը վճարում է հայտի ապահովումը, եթե հայտարարվել է ընտրված մասնակից, սակայն հրաժարվում կամ զրկվում է պայմանագիր կնքելու իրավունքից։

Տեղեկացնում եմ, որ Նախարարությունն ***ընդունել է որոշում*** Պայմանագիրը միակողմանիորեն լուծելու, գնումների գործընթացին մասնակցելու իրավունք չունեցող մասնակիցների ցուցակում ներառելու և հայտի ապահովման գումարները գանձելու վերաբերյալ՝ ***համաձայն «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «բ» պարբերության և Պայմանագրի 8.15-րդ կետի, պահանջների*** /որպես ընտրված մասնակից հրաժարվել կամ զրկվել է պայմանագիր կնքելու իրավունքից/։

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**



Կատարող՝ գնումների համակարգման բաժին,

հեռ.՝ 094 926 777 Լիանա Մկրտչյան